## Zakon o Hrvatskom fondu za privatizaciju

### NN 84/1992 (4.12.1992.), Zakon o Hrvatskom fondu za privatizaciju

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o Hrvatskom fondu za privatizaciju

Proglašavam Zakon o Hrvatskom fondu za privatizaciju koji je donio Zastupnički
dom Sabora Republike Hrvatske na sjednici 27. studenoga 1992.

Broj : PA4-98/1-92.

Zagreb, 1. prosinca 1992.

Predsjednik Republike Hrvatske

**dr. Franjo Tudman, v. r.**

---

## ZAKON

### o Hrvatskom fondu za privatizaciju

Članak 1.

Osniva se Hrvatski fond za privatizaciju (u daljnjem tekstu: "
Fond").

Članak 2.

Fond ima svojstvo pravne osobe s pravima i obvezama propisanim ovim
Zakonom i Statutom Fonda. Sjedište Fonda je u Zagrebu.

Članak 3.

Fand se osniva radi provođenja i dovršenja postupka privatizacije imovine
koja je Fondu na temelju Zskona o pretvorbi društvenih poduzeća privremeno
prenesena, odnosno koja je na temelju drugih zakona i odluka postala vlasništvo
Republike Hrvatske i prenesena na Hrvatski fond za razvoj. Fond, u okviru
obavljanja djelatnosti, obavlja javna oviaštenja određena zakonom i Statutom.

Članak 4.

Fond obavlja stručne i upravne poslove koji se odnose na pretvorbu društvenih
poduzeća; privatizaciju, upravljanje državnom imovinom kada je to određeno
zakonom ili odlukom Vlade Republike Hrvatske; upravljanje poduzećima u
kojima Fond ima vlasničke udjele, restrukturiranje poduzeća, kupnju, prodaju
i osnivanje poduzeća, te druge poslove utvrđene Statutom fonda i posebnim
propisima.

Članak 5.

U obavljanju djelatnosti; utvrđenih ovim Zakonom i Statutom, Fond surađuje
s nadležnim organima i institucijaama Republike Hrvatske, te međunarodnim
organima i institucijama.

Članak 6.

Organ upravljanja Fonda je Upravni odbor. Upravni odbor ima devet članova.
Članove Upravnog odbora imenuje Sabor Republike Hrvatske i to pet iz reda
zasutpnika i dva iz reda ministara. Predsjednik Hrvatske gospodarske komore
po položaju je član Upravnog odbora. Potpredsjednlk Vlade Republike Hrvatske
zadužen za gospodarska pitanja po položaju je predsjednik Upravnog odbora
Fonda. Upravni odbor donosi odluke nadpolovičnom većinom glasova ukupnog
broja članova Upravnog odbora. Članovima Upravnog odbora mandat traje do
opoziva.

Članak 7.

Upravni odbor ima slijedeće nadležnosti

1. donosi Statut Fonda,

2. utvrđuje poslovnu politiku,

3. donosi odluke o financiranju izrade programa restrukturiranja poduzeća
u kojima Fond ima, udjele odnosno dionice,

4. donosi smjernice o organizacijskom ustroju,

5. imenuje potpredsjednike u Fondu,

6. nadgleda poslovanje i upravljanje imovinom Fonda,

7. utvrđuje godišnje izvješće o poslovanju i završni račun Fonda, e.
predlaže Vladi Republike Hrvatske raspored godišnje dobiti,

9. donosi odluke iz djelokruga rada Fonda,

10. donosi Poslovnik o svom radu i

11. donosi druge odluke od značaja za rad Fonda.

Članak 8.

Radi provedbe nadzora nad radom Fonda osniva se Nadzorni odbor. Nadzorni
odbor ima pet članova koje imenuje Sabor Republike Hrvatske. Tri člana
Nadzornog odbora su iz reda zastupnika, a dva člana iz reda uglednih financijskih
stručnjaka. Mandat članovima Nadzornog odbora traje do opoziva. Predsjednika
i potpredsjednika Nadzornog odbora biraju između sebe članovi Nadzornog
odbora. Nadzorni odbor donosi poslovnik o svom radu. Nadzorni odbor razmatra
financijski plan i godišnje izvješće o poslovanju Fonda, te druge akte
u skladu sa Statutom Fonda.

Članak 9.

Fondom rukovodi. predstavlja i zastupa ga, predsjednik Fonda. Fond fma
i zamjenika predsjednika i određeni broj potpredsjednika. Predsjednika
Fonda i zamjenika predsjednika imenuje i razrješava Vlada Republike Hrvatske.
Potpredsjednike imenuje Upravni odbor fonda.

Članak 10.

Sredstva za osnivanje i djelatnost Fonda čine:

1. dionice, odnosno udjeli preneseni na Fond sukladno Zakonu o pretvorbi
društvenih poduzeča,

2. sredstva ostvarena prodajom dionica, odnosno udjela Fonda u poduzećima,

3. krediti uzeti u zemlji i inozemstvu. Prihodi Fonda su:

1. dividenda po osnovi dionica, odnosno udjela koji su u vlasništvu
Fonda,

2. sredstva ostvarena prodajom ili zakupom državne imovine prenesene
Fondu,

3. sredstva koja se Fondu prenesu po okončanju stečajnog odnosno likvidacijskog
postupka,

4. naknade za obavljanje usluga, te

5. drugi izvori u skladu sa Zakonom. Nakon izdvajanja Sredstava potrebnih
za rad Fonda, sredstva iz stavka 1. točke 2. i stavka 2. točke 1. i 2.
ovog članka prenose se u proračun Republike Hrvatske. Plan sredstava potrebnih
za rad Fonda donosi Upravni odbor početkom godine, a plan može mijenjati
sukladno rastu troškova.

Članak 11.

Statut Fonda donosi Upravni odbor uz suglasnost Vlade Republike Hrvatske.

Članak 12.

Upravni odbor utvrđuje godišnje izvješće o poslovanju i završni račun
Fonda: po pribavljenom mišljenju Nadzornog odbora. Završni račun i izvješće
o poslovanju potvrđuje Vlada Republike Hrvatske. Vlada Republike Hrvatske
jedanput godišnje izvješćuje Sabor o poslovanju Fonda.

Članak 13.

Fond ne plaća porez.

Članak 14.

Fond može osnivati druge pravne osobe na koje može prenijeti obavljanje
određedih poslova iz strog djelokruga, osim javnih ovlaštenja određenih
zakonom.

Članak 15.

Fond preuzima sredstva, prava i obveze te djelatnike Agencije republike
Hrvatske za restrukturiranje i razvoj i Hrvatskog fonda za razvoj. Prijelazne
i završne odredbe

Članak 16.

Sabor Republike Hrvatske na prvoj slijedećoj sjednici, nakon donošenja
ovoga Zakona imenovat će članove Upravnog odbora. Upravni odbor Fonda donijet
će statut kojim će se utvrditi organizacijski ustroj Fonda u roku od 30
dana od dana stupanja na snagu ovoga Zakona. Do dona upisa Fonda u sudski
registar, Agencija Republike Hrvatske za restrukturiranje i razvoj i Hrvatski
fond za razvoj nastavljaju poslovati po propisima kojima je uređeno njihovo
poslovanje i nadležnosti do stupanja na snagu ovoga Zakona.

Članak 17.

Fond počinje obavljati djelatnost danom upisa u sudski registar.

Članak 18.

Stupanjem na snagu ovoga Zakona prestaju važiti Zakon o Agenciji Republike
Hrvatske, za restrukturiranje i razvoj ("Naradne novine", br.18/90.
47/90. 19/91. i 29/91. pročišćeni tekst) i Zakon o Hrvatskom fondu za razvoj
("Narodne novine" br. 18/90.. 42/90., i 19/91. 29/91. - pročišćeni
tekst), te odredba članka 18. stavka 4., članka 28. stavka 9. i članka
36. Zakona o pretvorbi društvenih poduzeća ("Narodne novine",
br. 19/91. i 45/92.)

Članak 19.

Danom stupanja na snagu ovog Zakona u cjelokupnom tekstu Zakona o pretvorbi
društvenih poduzeća ("Narodne novine", br. 19/91.) i Uredbe o
lzmjeni i dopuni Zakona o pretvorbi društvenih poduzeća ("Narodne
novine", br. 45/92.), Zakona o sanaciji i restrukturiranju banaka
("Narodne novine", br. 27/91.), Zakona o izdavanju obveznica
za restrukturiranje gospodarstva u Republici Hrvatskoj ("Narodne novine",
br. 27/91.), Zakona o preuzimanju Zakona o prisilnoj nagodbi, stečaju i
likvidacijai ("Narodne novine", br. 53/91:), Zakona ti preuzimanju
saveznih zakoka iz područja organizacije i poslovanja gospodarskih subjekata
koji se u Republici Hrvatskoj primjenjuju kao republički zakoni. (.Narodne
novine". br. 53/91.) i Uredbe o zabrani raspolaganja i preuzimanja
sredstava određenih pravnih osoba na teritoriju Republike Hrvatske ("Narodne
novine", br. 40/92.) riječi "Agencija Republike Hrvatske za restrukturiranje
i razvoj", "Agencija" i "Hrvatski fond za razvoj"
zamjenjuju se riječima "Hrvatski fond za privatizaciju" u odgovarajućem
padežu.

Članak 20.

Ovaj Zakon stupa na snagu osmoga dana od dana objavu " Narodnim
novinama".

Klasa:305-01/92-01/28

Zagreb, 27. studenoga 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 84/1992-2183